*****

ΚΑΝΟΝΙΣΜΟΣ (ΕΟΚ) αριθ. 3990/89 ΤΗΣ ΕΠΙΤΡΟΠΗΣ

της 22ας Δεκεμβρίου 1989

σχετικά με τον καθορισμό, για το 1990, των ποσοστώσεων που εφαρμόζονται κατά την εισαγωγή στην Ισπανία γάλακτος και γαλακτοκομικών προϊόντων προέλευσης τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 για τον καθορισμό των λεπτομερειών των ποσοτικών περιορισμών που εφαρμόζονται κατά την εισαγωγή στην Ισπανία ορισμένων γεωργικών προϊόντων προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 3 παράγραφος 1,

Εκτιμώντας:

ότι το άρθρο 77 της πράξης προσχώρησης προβλέπει ότι η Ισπανία μπορεί να εφαρμόζει, μέχρι τις 31 Δεκεμβρίου 1995, ποσοτικούς περιορισμούς κατά την εισαγωγή προϊόντων προέλευσης τρίτων χωρών· ότι οι περιορισμοί αυτοί αφορούν τα προϊόντα που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα του γάλακτος και των γαλακτοκομικών προϊόντων·

ότι, ο κανονισμός (ΕΟΚ) αριθ. 3621/89 της Επιτροπής (3), απέσυρε το αποκορυφωμένο γάλα σε σκόνη και ορισμένους τύπους τυριών από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές· ότι πρέπει να ληφθεί αυτό υπόψη στον καθορισμό των ποσοστώσεων εισαγωγής τυριών με προέλευση την Ελβετία·

ότι ο κανονισμός (ΕΟΚ) αριθ. 609/86 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 222/88 (5), καθόρισε τις αρχικές ποσοστώσεις κατ' όγκο για κάθε προϊόν ή ομάδα γαλακτοκομικών προϊόντων· ότι το άρθρο 1 παράγραφος 3 δεύτερο και τρίτο εδάφιο του κανονισμού (ΕΟΚ) αριθ. 491/86 καθόρισε τον ελάχιστο ετήσιο ρυθμό αύξησης των ποσοστώσεων, λαμβανομένων υπόψη των ροών των συναλλαγών και της κατάστασης των διμερών ή πολυμερών διαπραγματεύσεων· ότι πρέπει να ληφθεί υπόψη η μέθοδος αυτή για τον καθορισμό, για το 1990, των ποσοστώσεων εισαγωγής για ορισμένα γαλακτοκομικά προϊόντα κατά την εισαγωγή στην Ισπανία, προέλευσης τρίτων χωρών·

ότι, για να εξασφαλισθεί η ορθή διαχείριση της ποσόστωσης, πρέπει η αίτηση για τη χορήγηση άδειας εισαγωγής να συνοδεύεται από τη σύσταση μιας εγγύησης που εφαρμόζεται στο πλαίσιο του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (6), όπως τροποποιήθηκε από τον κανονισμό (ΕΟΚ) αριθ. 1181/87 (7)·

ότι πρέπει να προβλεφθεί η κοινοποίηση από την Ισπανία στην Επιτροπή των πληροφοριών για την εφαρμογή της ποσόστωσης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ποσοστώσεις, για το 1990, των προϊόντων που αναφέρονται στο παράρτημα Ι του κανονισμού (ΕΟΚ) αριθ. 491/86, που εφαρμόζονται κατά την εισαγωγή στην Ισπανία προϊόντων προέλευσης τρίτων χωρών, καθορίζονται ως εξής:

- κωδικοί ΣΟ 0401, 0403 10 11, 0403 10 13, 0403 10 19, 0403 90 11, 0403 90 13, 0403 90 19, 0403 90 31, 0403 90 33, 0403 90 39 καθώς και 0403 90 51, 0403 90 53, 0403 90 59, εκτός των συμπυκνωμένων, και 0404 10 91 και 0404 90: 435 τόνοι,

- κωδικός ΣΟ 0405: 180 τόνοι.

2. Οι ποσοστώσεις, για το 1990, των προϊόντων που αναφέρονται στο παράρτημα ΙΙ του κανονισμού (ΕΟΚ) αριθ. 491/86 και υπάγονται στον κωδικό ΣΟ ex 0406 με εξαίρεση σε ό,τι αφορά τις εισαγωγές με προέλευση την Ελβετία, τους κωδικούς ΣΟ 0406 90 13 και 0406 90 15, καθορίζονται σε 3 400 τόνους.

Άρθρο 2

1. Οι ισπανικές αρχές εκδίδουν τις άδειες εισαγωγής με τρόπο ώστε να εξασφαλίζεται η δίκαιη κατανομή της διαθέσιμης ποσότητας μεταξύ των αιτούντων.

2. Οι αιτήσεις για τη χορήγηση άδειας εισαγωγής συνοδεύονται από τη σύσταση μιας εγγύησης. Οι διατάξεις του κανονισμού (ΕΟΚ) αριθ. 2220/85 εφαρμόζονται σ' αυτή την εγγύηση.

Η κύρια απαίτηση, κατά την έννοια του άρθρου 20 του εν λόγω κανονισμού, έγκειται στην υλοποίηση των εισαγωγών.

Άρθρο 3

1. Οι ισπανικές αρχές ανακοινώνουν στην Επιτροπή τα μέτρα που έχουν θεσπίσει για την εφαρμογή του άρθρου 2.

2. Οι ισπανικές αρχές διαβιβάζουν, το αργότερο στις 15 κάθε μήνα, τα ακόλουθα στοιχεία σχετικά με κάθε ένα προϊόν για το οποίο εκδόθηκαν οι άδειες εισαγωγής κατά τον προηγούμενο μήνα:

- τις ποσότητες τις οποίες αφορούν οι άδειες εισαγωγής που έχουν εκδοθεί,

- τις ποσότητες που έχουν πράγματι εισαχθεί.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 54 της 1. 3. 1986, σ. 25.

(2) ΕΕ αριθ. L 293 της 27. 10. 1988, σ. 7.

(3) ΕΕ αριθ. L 351 της 2. 12. 1989, σ. 22.

(4) ΕΕ αριθ. L 58 της 1. 3. 1986, σ. 33.

(5) ΕΕ αριθ. L 28 της 1. 2. 1988, σ. 1.

(6) ΕΕ αριθ. L 205 της 3. 8. 1985, σ. 5.

(7) ΕΕ αριθ. L 113 της 30. 4. 1987, σ. 31.